Na temelju čl. 6. Odluke o zakupu i kupoprodaji poslovnog prostora u vlasništvu Grada Križevaca ("Službeni Vjesnik Grada Križevaca", broj 4/12), gradonačelnik Grada Križevaca raspisuje:

# JAVNI NATJEČAJ

# prikupljanjem pisanih ponuda

**za davanje u zakup poslovnog prostora u I. Z. Dijankovečkog 5**

I.

Raspisuje se javni natječaj prikupljanjem pisanih ponuda za davanje u zakup poslovnog prostora u zgradi koja se nalazi na adresi Ivana Zakmardija Dijankovečkog 5 u Križevcima, ukupne površine **36,46 m2,** sagrađene na zemljištu upisanom u zemljišnim knjigama u zk.ul. 7995 k.o. Križevci, poduložak 4, kao kčbr. 841/1 ZGRADA U UL. I.Z. DIJANKOVEČKOG, površine 946 m2 (prvi kat lijevo, predzadnja soba desno).

II.

Početni iznos zakupnine iznositi će **25 kn/m2**, odnosno **911,50 kn mjesečno bez PDV-a, odnosno 1.139,38 kn sa PDV-om**.

III.

Ugovor o zakupu sklopiti će se na određeno vrijeme od 5 godina.

IV.

Ugovor o zakupu sklopiti će se s ponuditeljem koji je ponudio najviši iznos zakupnine, te ispunjava ostale uvjete natječaja.

V.

Natječaj se provodi sustavom zatvorenih ponuda u kojem kandidati svoje ponude dostavljaju u zatvorenim kovertama.

VI.

Pisane ponude sa **dokazom o uplaćenoj jamčevini** i **dokazom da nema dugovanja prema Gradu Križevcima** dostavljaju se u zatvorenoj omotnici, na adresu: Grad Križevci, Ivana Zakmardija Dijankovečkog 12, soba broj 2 prizemlje, s naznakom "NE OTVARAJ - NATJEČAJ ZA ZAKUP POSLOVNOG PROSTORA U I.Z. DIJANKOVEČKOG 5", ili preporučenom pošiljkom na istu adresu.

Na Natječaj se mogu prijaviti samo natjecatelji koji nemaju nepodmirenih dospjelih financijskih obveza prema Gradu Križevcima.

VII.

**Jamčevina** za sudjelovanje na natječaju iznosi **trostruki iznos početnog iznosa mjesečne zakupnine**, odnosno **3.418,14** **kn s PDV-om** koji iznos ostaje kao polog na računu zakupoprimca do prestanka zakupa, a uplaćuje se na žiro račun broj: IBAN: HR8523400091821400000 Grad Križevci, s modelom: HR68 i pozivom na broj: 7722-*OIB uplatitelja*, s naznakom "Za natječaj – I.Z. Dijankovečkog 5", a dokaz o uplati prilaže se uz pisanu ponudu.

Natjecateljima čija ponuda ne bude prihvaćena jamčevina se vraća najkasnije u roku 8 dana po otvaranju ponuda.

VIII.

Rok za podnošenje pisanih ponuda je **8 dana** od dana objave natječaja na web stranici i oglasnoj ploči Grada Križevaca, računajući od **14.02-22.02.2020. godine.**

IX.

Uvid u prostor može se izvršiti od dana raspisivanja natječaja do isteka natječaja u vremenu od 8,00 -14,00 sati.

Sve ostale obavijesti o Natječaju mogu se dobiti u sobi broj 11, I. kat, Ivana Zakmardija Dijankovečkog 12, Križevci, ili na telefon 628 - 947.

KLASA: 030-01/20-01/0018

URBROJ: 2137/02-01/1-20-1

Križevci, 14.02.2020. godine

GRADONAČELNIK

Mario Rajn, v.r.